CELEX: 62009TN0073
Language: da
Date: 2009-02-18 00:00:00
Title: Sag T-73/09: Sag anlagt den 18. februar 2009 — Compagnie de Saint-Gobain mod Kommissionen

1.5.2009   
            
            
               DA
            
            
               Den Europæiske Unions Tidende
            
            
               C 102/25
            
         Sag anlagt den 18. februar 2009 — Compagnie de Saint-Gobain mod Kommissionen
   (Sag T-73/09)
   2009/C 102/39
   Processprog: fransk
   
      Parter
   
   
      Sagsøger: Compagnie de Saint-Gobain (Courbevoie, Frankrig) (ved avocats P. Hubert og E. Durand)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Kommissionens beslutning K(2008) 6815 endelig udg. om en procedure efter EF-traktatens artikel 81 og artikel 53 i EØS-aftalen (sag COMP/39.125 — autoglas) og de betragtninger, der understøtter dens dispositive del, annulleres, for så vidt som Compagnie de Saint-Gobain er adressat for denne beslutning, og der drages alle logiske følgeslutninger heraf vedrørende bødens størrelse.
            
         
               —
            
            
               Subsidiært, uanset om Compagnie de Saint-Gobain kan være adressat for beslutningen, nedsættes den bøde, der er blevet pålagt selskaberne i Compagnie de Saint-Gobain-koncernen.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har med dette søgsmål nedlagt påstand om delvis annullation af Kommissionens beslutning K(2008) 6815 endelig udg. af 12. november 2008 i sag COMP/39.125 — autoglas, hvorved Kommissionen har konstateret, at visse virksomheder har overtrådt artikel 81, stk. 1, EF og artikel 53, stk. 1, i aftalen om det Europæiske Økonomiske Samarbejdsområde, idet de har fordelt aftaler vedrørende levering af autoruder og samordnet deres prispolitik og deres forsyningsstrategi på det europæiske marked for autoglas.
   Til støtte for søgsmålet gør sagsøgeren fire anbringender gældende:
   
               —
            
            
               Tilsidesættelse af artikel 23, stk. 2, i forordning nr. 1/2003 (1) og af princippet om straffens personalitet, idet Compagnie de Saint-Gobain var adressat for den anfægtede beslutning i sin egenskab af moderselskab for Saint-Gobain Glass France SA uden personlig og direkte at have deltaget i overtrædelsen.
            
         
               —
            
            
               Utilstrækkelig begrundelse, tilsidesættelse af artikel 23, stk. 2, i forordning nr. 1/2003 og princippet om straffens personalitet, idet Kommissionen ikke har godtgjort, at den samlede omsætning for hele Compagnie de Saint-Gobain-koncernen kunne udgøre grundlaget for sanktionen.
            
         
               —
            
            
               Tilsidesættelse af princippet om beskyttelse af den berettigede forventning og princippet om forbud mod tilbagevirkende kraft, for så vidt som Kommissionen har anvendt de nye retningslinjer fra 2006 om bødeberegning (2) med tilbagevirkende kraft på faktiske omstændigheder, der lå forud for retningslinjernes ikrafttræden og som i det hele var fuldbyrdede inden denne dato.
            
         
               —
            
            
               Tilsidesættelse af artikel 23, stk. 2, i forordning nr. 1/2003 og af proportionalitetsprincippet, idet der ikke med rette kunne tages nogen gentagelsesfaktor i betragtning.
            
         
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT 2003 L 1, s. 1).
   
      (2)  Retningslinjer for beregning af bøder efter artikel 23, stk. 2, litra a), i forordning (EF) nr. 1/2003 (EUT 2006 C 210, s. 2).